**Էռնեստ Քլայն** (անգլ.՝ Ernest Cline, մարտի 29, 1972(1972-03-29), Աշլենդ (Օհայո), Օհայո, ԱՄՆ), ամերիկացի գրող, սցենարիստ և ասմունքող։ Առավել հայտնի է որպես «Պատրաստվի առաջին խաղացողը» (2011) և «Արմադա» (2015) գիտաֆանտաստիկական վեպերի հեղինակ։ Գրել է համանուն վեպի հիման վրա նկարահանված «Պատրաստվի առաջին խաղացողը» (այլ թարգմանությամբ՝ «Առաջին խաղացողը պատրաստվի», 2018) ֆիլմի սցենարը։

Կենսագրություն
--------------

Էռնեստ Քլայնը ծնվել է ԱՄՆ Օհայո նահանգի Էլլենդ քաղաքում, Ֆայե Իմոջինի (Ուիլյամս) և Էռնեստ Քրիստի Քլայնի ընտանիքում։ Նա ունի կրտսեր եղբայր՝ Էրիկը, որը դարձել է ԱՄՆ ծովային հետևակի կորպուսի մայոր և մասնագիտացել պայթյունավտանգ առարկաների վնասազերծման բնագավառում։ 2016 թվականին Էռնեստ Քլայնն ամուսնացել է բանաստեղծուհի և գրող-վավերագիր Քրիստին Օ’Քիֆ Էպտովիչի հետ, որի հետ ծանոթացել էր 1998 թվականին Ազգային սլեմ-մրցույթում։ Քլայնի ամենասիրելի տեսախաղը «Black Tiger» պլատֆորմերն է, որ կարևոր դեր է կատարում նրա «Պատրաստվի առաջին խաղացողը» վեպում։

Սլեմ
----

1997-2001 թվականներին Էռնեստ Քլայնը մասնակցել է Օսթինյան սլեմ-մրցույներին, որտեղ երկու անգամ հաղթել է (1998 և 2001 թվականներին)։ Օսթինյան սլեմ թիմերի կազմում մասնակցել է Ազգային օսթինյան սլեմ-մրցույթին 1998 թվականին և Ազգային սիթլյան սլեմ-մրցույթին 2001 թվականին։ Քլայնի ամենահայտնի բանաստեղծություններից են՝ «Պարեք, կապիկներ, պարեք» (անգլ.՝ *Dance, Monkeys, Dance*), «Նյորդի հեղինակային պոռնո» (անգլ.՝ *Nerd Porn Auteur*) և «Երբ ես երեխա էի» (անգլ.՝ *When I Was a Kid*)։

Սցենարներ
---------

1996 թվականին Քլայնը գրել և համացանցում ազատ հասանելությամբ հրապարակել է «Բաքարու Բանզայն ընդդեմ համաշխարհային հանցագործ լիգայի» սցենարը, որը հայտարարվել է որպես «Բաքարու Բանզայի արկածները։ Ութերորդ չափման միջով» (1984) ֆիլմի շարունակություն։

1998 թվականին Քլայնը դարձել է «Երկրպագուներ» սցենարի հեղինակը, որը հետաքրքրություն է առաջացրել Օսթինում. մասնավորապես կինոքննադատ Գարրի Նոուլզն այն հիշատակել է իր «Մի՞թե զիլ չեն այս նորությունները» կայքում։ 2005 թվականի վերջին «The Weinstein Company» կինոընկերությունը գնել է «Երկրպագուների» սցենարը, իսկ 2009 թվականին թողարկվել է համանուն ֆիլմը, որում գլխավոր դերերը կատարել են Սեմ Հանթինգտոնը, Քրիս Մարքեթը, Դեն Ֆոգլերը, Ջեյ Բարուշելը և Քրիստեն Բելը։

2008 թվականի ամռանը «Lakeshore Entertainment» կինոընկերությունը հայտարարել է, որ պատրաստվում է էկրանավորել Քլայնի «Սանդերքեյդ» սցենարը, որը պատմում է չափահաս խաղամոլի մասին, որը մեկնում է մասնակցելու աշխարհի խոշորագույն խաղային առաջնությանը՝ «Սանդերքեյդին», որպեսզի վերադարձնի իր նախկին փառքն այն բանից հետո, երբ մի դեռահաս գերազանցել էր դեռահասության տարիքում իր սահմանած ռեկորդը։

Դրանից բացի Քլայնի հետ պայմանավորվածություն է ձեռք բերվել իր «Պատրաստվի առաջին խաղացողը» և «Արմադա» վեպերի էկրանավորումների համար սցենարներ գրելու վեաբերյալ։

Գեղարվեստական ստեղծագործություններ
----------------------------------

2010 թվականի հունիսին Քլայնը վաճառել է իր «Պատրաստվի առաջին խաղացողը» առաջին գիտաֆանտաստիկական վեպը «Crown Publishing Group» հրատարակչությանը, իսկ վեպն էկրանավորելու իրավունքն ստացել է «Warner Bros.» կինոընկերությունը։ Տասը ամիս անց լույս է տեսել գիրքը միաժամանակ կոշտ և փափուկ կազմերով, իսկ Քլայնն իր բլոգում հայտնել է, որ երկու կազմերն էլ ներառում են վիրտուալ Զատկի ձու՝ խաղերի շարքի հղում, որոնք բոլորը պետք է անցնել և վերջում սահմանել համաշխարհային ռեկորդ։ Մրցության գլխավոր մրցանակը եղել է 1981 թվականի DeLorean սպորտային մեքենան։ 2012 թվականին հաղթել է Քրեգ Քվին անունով մասնակիցը։ Նույն 2012 թվականին այդ ստեղծագործությունն արժանացել է «Պրոմեթեևս» մրցանակի որպես լավագույն վեպ։

Գրողի երկրորդ գիտաֆանտաստիկական վեպը՝ «Արմադա», լույս է տեսել 2015 թվականի հուլիսի 14-ին։ 2015 թվականի դեկտեմբերի 7-ին հայտնի է դարձել, որ Քլայնը գրքի էկրանավորման իրավունքը վաճառել է «Universal Pictures» կինոընկերությանը և դրա համար ստացել յոթանիշ թվով գումար։ 2015 թվականի օգոստոսին հայտնի է դարձել, որ գրողն աշխատում է իր երրորդ վեպի վրա, որ կոչվում է «Պատրաստվի երկրորդ խաղացողը»։

Ըստ The Columbus Dispatch թերթի լրագրող Մայքլ Գրոսբերգի՝ «Օհայոյի բնակիչ Էռնես Քլայնի ... վեպերն ու Հոլիվուդի համար գրված սցենարները, որ արտացոլում են նրա տարվածությունը վիրտուալ իրականությամբ և արկադային ռետրո խաղերով, միշտ լավն են»։

Ծանոթագրություններ
------------------

1. 1 2  Internet Speculative Fiction Database — 1995.
2. ↑  «Պատրաստվի առաջին խաղացողը» ֆիլմի նոր թրեյլերը
3. ↑  «Սթիվեն Սփիլբերգը կինոյի պատմության մեջ ռեկորդային եկամուտ է ստացել». Արխիվացված է օրիգինալից 2019 թ․ հուլիսի 23-ին. Վերցված է 2019 թ․ հուլիսի 23-ին.
4. ↑  Սփիլբերգը առաջին անգամ կինոյի պատմության մեջ ավելի քան 10 մլրդ դոլար է աշխատել
5. ↑  «Ernest Christy Cline (b. 1972)». *birth-records.mooseroots.com*. Արխիվացված է օրիգինալից 2015 թ․ ապրիլի 23-ին. Վերցված է 2017 թ․ սեպտեմբերի 9-ին.
6. ↑  «Ernie's Fanboys Journal – PART 3: ERIC CLINE – Ernie's Blog». *www.ernestcline.com*. Արխիվացված է օրիգինալից 2017 թ․ հունվարի 4-ին. Վերցված է 2017 թ․ սեպտեմբերի 9-ին.
7. ↑  «VOWS: "Cristin Aptowicz, Ernest Cline"». The New York Times. 2016 թ․ հունիսի 19.
8. ↑  Видео, в котором Клайн рассказывает об игре на youtube.com.
9. ↑  «Postscripts: Bloomin' Poets – Books». The Austin Chronicle. Վերցված է 2014 թ․ փետրվարի 24-ին.
10. ↑  Smith, Clay (2001 թ․ հուլիսի 13). «Postscripts». The Austin Chronicle. Վերցված է 2014 թ․ փետրվարի 24-ին.
11. ↑  Wheaton, Wil (2011 թ․ օգոստոսի 15). «You want to accept Anorak's Invitation. Trust me». Wilwheaton.net. Վերցված է 2014 թ․ փետրվարի 24-ին.
12. ↑  Whittaker, Richard (2012 թ․ հոկտեմբերի 27). «Wizard World: Wil Wheaton Versus the Burrito». *The Austin Chronicle*. Վերցված է 2014 թ․ փետրվարի 24-ին.
13. ↑  «Buckaroo Banzai Against the World Crime League by Ernest Cline». *www.ernestcline.com*. Արխիվացված է օրիգինալից 2016 թ․ հունվարի 18-ին. Վերցված է 2017 թ․ սեպտեմբերի 9-ին.
14. ↑  «Contact Weistein Co. To See Fanboys In Your City». TheForce.net. Վերցված է 2014 թ․ փետրվարի 24-ին.
15. ↑  «Lakeshore picks up 'Thundercade'». 2008 թ․ ապրիլի 9. Արխիվացված է օրիգինալից 2015 թ․ սեպտեմբերի 24-ին. Վերցված է 2017 թ․ սեպտեմբերի 9-ին.
16. ↑  Fleming, Tatiana Siegel,Michael (2008 թ․ ապրիլի 9). «Lakeshore's game for 'Thundercade'». Վերցված է 2017 թ․ սեպտեմբերի 9-ին.`{{cite web}}`: CS1 սպաս․ բազմաթիվ անուններ: authors list (link)
17. ↑  Fleming, Mike (2010 թ․ հունիսի 18). «Deadline Hollywood – Warner Bros and De Line Pictures Win Book Auction For Ready Player One». Deadline.com. Վերցված է 2014 թ․ փետրվարի 24-ին.
18. ↑  «Universal sets sail with 'Armada'». Variety. 2012 թ․ դեկտեմբերի 6. Վերցված է 2014 թ․ փետրվարի 24-ին.
19. ↑   Արխիվացված Նոյեմբեր 21, 2010 Wayback Machine
20. ↑  «Ready Player One DeLorean prize awarded». *Boing Boing*. Վերցված է 2015 թ․ ապրիլի 26-ին.
21. ↑  *Prometheus Best Novel Award Winners* на kickasstorrent.proxyindex.eu
22. ↑  «A Long Overdue Update». *Ernie's Blog*. Արխիվացված է օրիգինալից 2016 թ․ հունվարի 18-ին. Վերցված է 2015 թ․ փետրվարի 15-ին.
23. ↑  Busch, Anita (2015 թ․ օգոստոսի 10). «'Ready Player One' Author Ernest Cline Seals Monster Deal For Next Book; All Eyes On Film Rights». Վերցված է 2017 թ․ սեպտեմբերի 9-ին.
24. ↑  Michael Grossberg: *Geeky Ohio author succeeds with sci-fi novels, films.* Արխիվացված 2018-09-24 Wayback Machine В: *The Columbus Dispatch* 31 июля 2015.

Արտաքին հղումներ
----------------

* Պաշտոնական կայք
* Էռնեստ Քլայն Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էռնեստ Քլայն» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · MusicBrainz · Internet Speculative Fiction Database |
|  |
| 

|  Չափորոշչային վերահսկողություն |
| --- |
|  |
| BIBSYS: 11066391 · BNC: a11317760 · BNF: 16557950m · GND: 1069137162 · ISNI: 0000000069755138 · LCCN: n2009048751 · NKC: xx0147343 · NTA: 336367228 · NUKAT: n2012105958 · SUDOC: 168598620 · VIAF: 96721247 · WorldCat VIAF: 96721247 |

 |

 |